google/wiki40b huggingface dataset:
Wheels (sang)

«Wheels» var The String-A-Longs' største hitsingle, en suksess i 1961. Den var gruppas debutplate og ble utgitt i 1960 (Warwick  603). Opphavspersoner var Richard Stephens, Jimmy Torres og Norman Petty. Produsent var Norman Petty. B-siden var «Am I Asking Too Much».
Låten lå som høyest på en tredjeplass på Billboard Hot 100--listen og var den åttende mest populære singlen i 1961 ifølge magasinet Billboard. Sangen lå som nummer åtte på den britiske singlelisten. Den solgte i mer enn én million eksem,plarer og ble tilldeltt gullplate.
I Storbritannia fikk låten senere samme år nytt liv av The Joe Loss Orchestra som «Wheels Cha Cha». Den nådde en 21.-plass og ble populær i Frankrike under tittelen «Dans le cœur de ma blonde».
Billy Vaughns versjon lå som nummer én på den vesttyske singlelisten i 14 uker, i USA nådde den en 28.-plass.
En vokalversjon, med tekst av Johnny Flamingo, ble innspilt av Johnny Duncan. Den ble utgitt i 1963.
Hot Butter spilte også inn en versjon.

Svensk versjon

Den svenske tittelen er «Hjul».

«Ballongdansen»

Ballongdansen kommer opprinnelig fra det britiske TV-programmet O.T.T., hvor komikerne Malcolm Hardy, Martin Clarke samt Martin Sloane utførten dansen i 1982 i segmentet The Greatest Show on Legs. Musikken som ble anvendt var «Wheels».
Senere forekom blant annet dansen i det svenske TV-programmet Nöjesmaskinen, hvor en versjon ble Lasse Åberg. Sven Melander og Bosse Larsson ble fremført.
I Sverige spilte Curt Haagers inn den dansen som alltid blir anvendt under disse opptredenenene. På 1990- og 2000-tallet har det blitt en tradisjon at ballongdansen forekommer ved blant annet skoleavslutninger eller i studentsammenhenger. Da opptrer ofte både unge menn og kvinner, men mens mennene er helt nakne, opptrer kvinnene som regel topless.
Elvefestivalen

Elvefestivalen er en musikkfestival i Drammen i Buskerud. Den ble arrangert første gang i 1995 og ble i 2017 arrangert for 22. gang. De siste årene har 120–150 000 mennesker besøkt Elvefestivalen i løpet av de tre dagene festivalen har pågått. Festivalområdet strekker seg fra Ypsilonbroen til Holmennokken, og på Gamle Kirkeplass arrangeres konserter med nasjonale og internasjonale artister. Boder, vannaktiviteter og tivoli er også med i festivalen.

Elvevill

I august 2015 ble Elvefestivalen UNG arrangert for første gang. Festivalen ble holdt utendørs på øya Holmennokken midt i Drammenselva. På scenen var det en kombinasjon av lokale ungdomsartister og kjente navn som Sondre Justad og Kaveh. Totalt var det ca. 800 besøkende på konserten i 2015.
I 2016 flyttet festivalen til Union Scene på Grønland 60, og besøkstallet ble doblet. Blant artistene var Julie Bergan, Sløtface og Nico D.
Autoriserte nøytrale utøvere

Autoriserte nøytrale utøvere er et nøytralt lag som er opprettet for å gjøre det mulig for godkjente russiske utøvere å delta i internasjonale mesterskap i friidrett. Betegnelsen ble første gang benyttet under VM i friidrett 2017 etter at det russiske friidrettsforbundet ble suspendert av Det internasjonale friidrettsforbundet (IAAF). Kun godkjente utøvere fra Russland fikk  delta i mesterskapet, etter avsløringene om et statsstøttet dopingprogram i Russland. Laget ble også opprettet for russiske utøvere med dispensasjon fra Det europeiske friidrettsforbundet til å delta under EM i friidrett 2018.
Skadd sektor

En skadd sektor er en disksektor på en datamaskins disklagring eller flashminne som enten er utilgjengelig eller ikke kan skrives til på grunn av permanent skade, slik som fysisk skade på diskens overflate eller feil med flashminnets transistorer. Skadde sektorer kan vanligvis oppdages av verktøy som CHKDSK eller Microsoft ScanDisk på Microsoftsystemer, eller badblocks på Linux og andre Unix-lignende operativsystemer. Når programmene finner slike sektorer, kan programmet merke dem som uleselige og operativsystemet hopper over dem i fremtiden.
Ole Martin Moen

Yrke

Moen jobber som fagfilosof og har ph. d.-grad i filosofi fra Universitetet i Oslo fra 2013, med en avhandling om hedonisme. Som mastergradsstudent var han i perioder tilknyttet University of California, Berkeley og University of Oxford. I løpet av doktorgradsstudiet hadde han også opphold ved University of Oxford. Våren 2015 var han gjesteforsker i Oxford. Han jobber primært med anvendt etikk og verditeori. 
Moen har publisert artikler i tidsskrifter slik som Journal of Medical Ethics, Journal of Bentham Studies,Philosophia, Reason Papers og Think. Moen har også deltatt i samfunnsdebatten om ulike temaer slik som prostitusjon, aktiv dødshjelp, dyrevelferd, skole, monogami og transhumanisme. Han er også fast deltager i radioprammet Verdibørsens filosofipanel.
Sammen med to andre lærere etablerte han Humanistskolen AS i Oslo. Skolen fikk først avslag på godkjenning fra Kunnskapsdepartementet, men etter at Likestillings- og diskrimineringsombudet (LDO) kom til at departementet hadde avslått i strid med loven, fikk skolen likevel godkjenning.

Politikk

Han ble innvalgt i Øvre Eiker kommunestyre for Fremskrittspartiet i 2003 og satt to år. Moen meldte i 2004 overgang til Det Liberale Folkepartiet og begrunnet det med at «kampen om et liberalistisk Frp er tapt». I desember 2005 meldte han flytting fra kommunen, og Snorre Rogstad (Frp) overtok dermed vervet som kommunestyrerepresentant. Moen har også vært sekretær i Øvre Eiker Fremskrittsparti, nestleder i ungdomsorganisasjonen Liberalistisk Ungdom, leder for Liberalistisk Ungdoms fylkeslag i Oslo, leder for Human-Etisk Studentlag og prosjektmedarbeider i Civita i 2007. Moen har ikke hatt noen verv eller tilknytning til partipolitikk siden han forlot Det Liberale Folkepartiet.
Esmod

Esmod er verdens første og eldste motedesignskole, og har røtter tilbake til 1841, da Alexis Lavigne grunnla en motedesignskole basert på egenutviklede metoder.
Skolen ble etterhvert kjent som ESMOD INTERNATIONAL og utviklet et nettverk av skoler over hele verden, og har i dag skoler i Berlin, Beijing, Beirut, Bordeaux, Damaskus, Dubai, Jakarta, Lyon, Moskva, München, Osaka, Oslo, Paris, Rennes, Roubaix, São Paulo, Seoul, Sousse, Tokyo, Tunis og Sydney.
Primera División 1963–1964

Primera División  er den spanske toppdivisjonen i fotball. Den ble opprettet i sesongen 1929-30. Det spanske fotballforbundet står for organiseringen av ligaen.
Ansikt til ansikt (Øresus-album)

Ansikt til ansikt er et musikkalbum med Øresus, utgitt i 1983. Dette er bandets første og siste album.
Anping (Hengshui)

Anping (kinesisk: 安平县; pinyin: Ānpíng Xiàn) er et fylke i provinsen Hebei i Folkerepublikken Kina. Det ligger under byprefekturet Hengshui.
Fylket hadde 320 348 innbyggere i 1999.

Kulturminner

Veggmalerigraven i Lujiazhuang (Lujiazhuang bihuamu, 逯家庄壁画墓) fra Handynastiets tid ble i 2001 oppført på Folkerepublikken Kinas liste over kulturminner.
Fauske bygdetun

Fauske bygdetun er et kulturhistorisk museum i Fauske i Nordland; det er siden 2002 en del av det konsoliderte Nordlandsmuseet.
Det består av en samling bygninger og gjenstander. Det 200 år gamle Leivsethuset, Knurvikhuset, låve, stabbur og eldhus danner et tun som ligger i skjermede omgivelser i Radioskogen. I fjæra har tunet båthus, sjøhus og naust. Gjenstandssamlingen består av landbruk og fiskeredskaper, husflid og annet husgeråd. 
Den eldste delen av museets samlinger inneholder flere av de eldste telegraf- og telefonapparatene som finnes, bl.a. en L.M. Ericsson & Co fra 1880. Museet har også en stor samling tekstiler fra perioden 1800–1930. 
På museumsområdet har kunstneren Per Barclay brukt fauskemarmoren i utformingen av  «Uten tittel», som er Fauskes del av Skulpturlandskap Nordland; verket forandrer seg med flo og fjære.
I forbindelse med tusenårsskiftet ble museet valgt til Fauskes tusenårssted.
HMS «Victory»

Henrik Wergeland og Den engelske Lods

Etter et besøk i Portsmouth i 1831 fikk Henrik Wergeland se Victory, og dette inspirerte ham til å skrive Den engelske Lods
Cats

Cats er en musikal komponert av Andrew Lloyd Webber basert på Old Possum's Book of Practical Cats av T.S. Eliot. Musikalen er blitt veldig populær og er oversatt til over 20 språk (blant annet norsk). Den opprinnelige forestillingen ble vist i 21 år.

Produksjoner

Cats ble først spilt i Londons West End 11. mai 1981 i New London Theatre og hadde premiere på Broadway 7. oktober 1982 i Winter Garden Theatre. Cats ble en av de mest spilte forestillingene på Broadway med 6 138 forestillinger, hvor den siste var den 10. september 2000. I London ble den vist 8 949 ganger, hvor den siste forestillingen var på 21-årsdagen 11. mai 2001. Denne forestillingen ble vist på storskjerm i Covent Garden for dem som ikke fikk billetter til den siste forestillingen. 
I 1998 produserte Lloyd Webber en forestilling av Cats som skulle filmes og ble deretter utgitt på VHS og DVD.
Cats ble satt opp første gang i Skadinavia på Det norske teatret i 1985, og ble en stor skusess. Sist gang Cats ble satt opp i Norge var  Oslo Spektrum i 2017.

Historie

Cats er Andrew Lloyd Webbers minst handlingsdrevne musikal, her er knapt noe plott å snakke om, forestillingen fokuserer heller på sang- og dansenummer som presenterer de forskjellige kattene fra T.S. Eliots bok. Rammefortellingen kretser rundt en rekke katter «the Jellicles», som møtes for deres årlige «Jellicle Ball»; der skal deres leder «Old Deuteronomy» velge ut en av dem som skal bli gjenfødt.
Richard Williams

Bakgrunn

Som femåring ble han fascinert av Snehvit og de syv dvergene. Han begynte å animere som tolvåring. Han dro til Walt Disney studios som femtenåring og han tegnet alle karakterene fra filmene.

Animatør

I 1957 dro han til London for å lage en kortfilm som het Den lille øya. Filmen kom ut i 1958. Han vant priser for den og lagde så et billig prosjekt som var ment å være en spøk fra hans side som het Love me, Love me, Love me i 1959.
Williams grunnla studioet Richard Williams animation. Han lagde reklamer, spillefilmintroer og TV-filmer som A christmas carol og Ziggys Gift for å kunne fullføre en film som skulle bli hans livsverk, filmen het The thief and the cobbler. I 1977 regisserte han sin første langfilm, Raggedy Ann & Andy: A musical adventure.  Han var med og regisserte animasjonen på Hvem lurte Roger Rabbit i 1988, han var også stemmen til Droopy i filmen.
Etter det fortsatte han på den uferdige filmen sin. Han begynte i 1964 og filmen ble gitt ut i 1993 etter 30 år selv om filmen manglet 15 minutter. Miramax Films forandret filmen og de ikketalende karakterene Tyven og Skomakeren ble snakkende karakterer som fant på spøker innimellom, noe som ødela det visuelle i filmen. Det har siden kommet en versjon av filmen som heter The recobbled cut som er sånn som Williams ville ha den.
I 2001 skrev Williams boken The animators survival kit. Han laget senere The animators survival kit (animated)/The animators survival kit, som er en kolleksjon med 16 DVD-er som er basert på boken. Han laget også en app som heter The animators survival kit (animated) app.
Han jobbet med et prosjekt som heter Prologue.
Rådelager

Rådelager er et skålformet lager som plasseres parvis under stemplene på en stempelveiv i en bensinmotor for å unngå slitasje på veiva når denne går rundt og bærer vekten av stemplene.
Det er to rådelagre per sylinder. Når motoren startes og oljetrykket stabiliserer seg, sprøytes det olje under trykk inn i rådelagrene, og veiva hviler direkte på en film av olje og er ikke i kontakt med rådelageret i det hele tatt. Rådelagrene slites mer når motoren går på høyt turtall. Er rådelagrene utslitt, holdes ikke oljefilmen som sprøytes inn der permanent, da veivas slående bevegelser banker oljefilmen vekk, og rådelagrene slites, siden veivas ender banker direkte mot lagrene, uten filmens beskyttelse, samtidig som at stempelveiva også slites litt etter litt for hver omdreining, og det kan slites spor i veiva. Når veiva slites og slår mot rådelagrene høres en jevn bankende lyd i motoren. Dette kalles rådebank.
EM på skøyter 1903, menn

EM på skøyter 1903, herrer ble avholdt på Gamle Frogner stadion i Kristiania. Tittelforsvarer var nordmannen Johan Schwartz, som i 1902 vant EM på Eisstadion i Davos. Det ble ikke utropt noen mester, fordi ingen vant mer enn tre distanser.
Vakrest i landet

Vakrest i landet med undertittel Tyve godt bevarte steder i landet er en bok om arkitektur på småsteder i Norge som i hovedsak er bevart sin opprinnelige form. Boken er ført i pennen av tidligere riksantikvar Stephan Tschudi-Madsen m.fl.
Mainau

Mainau er en 45 dekar stor øy i Bodensjøen beliggende rett nord for Konstanz, en tysk by mot den sveitsiske grensen. Øyen er et eneste stort parkanlegg, med drivhus, gressmatter og en rekke planter av ulike slag.
Øya og dets slott, som ble oppført på 1740-tallet, var fra 1932 i grev Lennart Bernadottes eie. Da han tok over øya var parken såvel som slottet i forfall på grunn av manglende vedlikehold. Han satte straks i gang med arbeidet med å få Mainau tilbakestilt til sin opprinnelige tilstand. I årene 1939-45 ble han og familien tvunget til å oppholde seg i Sverige på grunn av den politiske situasjonen i Tyskland, men rett etter krigen fortsatte arbeidet med å bygge opp det som i dag er Bodensjøens største turistattraksjon. Mainau har årlig to millioner besøkende, og 450 ansatte. Siden 1974 er det bernadotte'ske eierskapet av Mainau organisert i en stiftelse.
Paramimistena

Utseende

Små til middelsstore, avlange, som oftest mørkt fargede trebukker ,ed et lyst tverrbånd på dekkvingene. Kroppen er naken, glatt og blank. Antennene er nokså tynne, varierende i lengde fra halve kroppslengden ti noe lengre enn kroppen. Hodet er noe fremstrakt. Pronotum er mer eller mindre rektangulært, lengre enn bredt, innsnevret ved roten. Dekkvingene er jevnbrede, noe forkortede slik at de ikke dekker bakkroppsspissen. Beina er slanke, med tykke, klubbeformede lår.

Utbredelse

Slekten er vidt utbredt i Asia, fra Sri Lanka i vest til Borneo i øst.
Christian Valeur

Biografi

Valeur debuterte med boken Steffen tar sin del av ansvaret på Aschehoug forlag i 2009. I 2012 ga han ut romanen PUSLING!!! I 2013 kom hans første ungdomsroman Sprengt Monster. 
Han har vært aktiv innen revymiljøet i Oslo, blant annet som medinstruktør på Ullernrevyen «Maktesløs» (2009), Handelsgymrevyen «Termostatus» (2010) og Lambertseterrevyen «Alt handler om meg» (2010). Sistnevnte revy vant samme år Aftenpostens revypris.
Christian Valeur jobber som tekstforfatter for TV, blant annet på det kort-levde Tweet4Tweet og humortalkshowet Karl Johan med Hasse Hope og Erik Solbakken. Han har også vært redaktør og manusforfatter på VGTV-seriene @home og TV-Ekstra.
Valeur er utdannet ved Skrivekunstakademiet i Hordaland og tekstforfatterutdanningen ved Westerdals School of Communication.
Fra 2006 til 2007 var Christian Valeur redaktør for Balder magasin for militærnektere.
Han er oppvokst på Borgen i Oslo.
Daredevil

Daredevil (Matt Murdock) (på norsk også kalt Våghalsen og Demonen), er en rollefigur som finnes i tegneserier utgitt av det amerikanske tegneserieforlaget Marvel Comics. Rollefiguren ble skapt av Stan Lee og Bill Everett, med hjelp inspirasjon fra Jack Kirby, og opptrådte første gang i Daredevil #1 (april 1964).
Matt Murdock bor i Hell's Kitchen i New York, og blir blind av et radioaktivt stoff som faller av en forbikjørende bil. Mens han ikke lenger kan se, øker den radioaktive eksponeringen for hans gjenværende sanser utover det vanlige mennesker tåler. Hans far, bokseren Jack Murdock, blir drept av gangstere etter å ha nektet å være med å fikse en boksakamp. Etter å ha laget en gul og svart, og senere et mørkerødt kostyme, drar Matt ut for å hevne seg på farens mordere som superhelten Daredevil. Han må sloss mot mange fiender, blant annet Bullseye og Kingpin. Daredevil kalles «Mannen uten frykt».
Tegnere som har arbeidet med Daredevil er blant andre Wally Wood, John Romita sr., John Romita jr, Alex Maleev og Gene Colan. Frank Millers innflytelsesrike periode på 1970- og 80-tallet regnes av mange som et av høydepunktene. Daredevil har siden dukket opp i mange ulike former for medier, inkludert flere animasjonsserier, videospill, merchandise, og en film.
Otto von Friesen

Slekt

Otto von Friesen var far til fysikeren Sten von Friesen (1907–1996).

Liv

Otto von Friesen var dosent i nordiske språk ved Universitetet i Uppsala fra 1897 og ekstraordinær professor i svensk språk fra 1906. I 1909 ble han ordinær professor.
Han arbeidet med nordisk lydhistorie, særlig fra eldre tider, samt runologi og paleografi. I tilknytning til Bernhard Salins arkeologiske undersøkelser hevdet han at runeskriften i hovedsak stammer fra en gresk kursivskrift.

Medlemskap og utmerkelser

von Friesen var medlem av Kungliga Vitterhets Historie och Antikvitets Akademien fra 4. februar 1913. 16. mai 1929 ble han medlem av Svenska Akademien og tok sete på stol nummer 9 den 20. desember samme år.
Trent (England)

Trent Aegir

På visse tider på året kan det på de nedre delene av Trent, som er påvirket av tidevannet, forekomme en middels stor tidevannsbølge (opp til 1,5 meter høy), som er kjent som «Trent Aegir».  Aegir forekommer når en høy springflo møter vannstrømmen fra elva, som går i motsatt retning. Traktformen på elvemunningen forsterker denne effekten, og forårsaker en stor bølge som kan merkes så langt oppstrøms som til Gainsborough, og noen ganger enda lengre.  Men bølgen kan ikke gå særlig langt forbi Gainsborough ettersom formen på elva reduserer den til ikke stort mer enn en krusning. Nord for Newark-on-Trent i Nottinghamshire ligger terskler i elva som stopper bølgen fullstendig.
Trent Aegir har sitt navn fra Æge, den norrøne gud for havet.
Alocoderus ballerioi

Levevis

Disse billene lever i møkk og er hyppigst på steder der husdyr beiter.

Utbredelse

Arten er utbredt i Etiopia innen den afrotropiske faunaregion.
Primera División 1942–1943

Primera División er den spanske toppdivisjonen i fotball. Den ble opprettet i sesongen 1929-30. Det spanske fotballforbundet står for organiseringen av ligaen.
French Open 1973

French Open er en Grand Slam-turnering i tennis på grus som blir spilt på Roland Garros-stadion i Paris. French Open i 1973 ble arrangert i perioden 21. mai til 3. juni. Ilie Năstase vant finalen over Nikola Pilić og i damefinalen vant australske Margaret Smith Court over Chris Evert fra USA.
Melissa (Orlando innamorato/furioso)

Melissa er en fiktiv god trollkvinne i Matière de France.
I Orlando Furioso er hun viktig for kjærlighetsforholdet mellom Ruggiero og Bradamante, som hun har bestemt seg for skal en gang gifte seg. Hver gang deres forhold er truet, fører hun dem sammen igjen.
Melissa fortryller Ruggieros og Bradamantes etterkommere og spår deres fremtid. Når Ruggiero har falt som offer for Alcinas fortryllelser, kommer hun til hans regning og gir ham tilbake minnet om sin kjærtlighet til Bradamante, og befrir ham fra den forhekselse som holder ham fanget på Alcinas øy. Senere taper Ruggiero en kamp om hvem som skal vinne Bradamantes hånd; dypt ulykkelig trekker han seg tilbake inn i skogene for å sulte seg selv ihjel. Melissa finner ut av hans ulykke og åpenbarer sannheten for ham: at han ikke tapte kampen mot en rival, men mot Bradamante; derfor er det ingen grunn til at bryllupet ikke skulle finne sted.
Albany (New York)

Historie

Rensselaerswijck - et patroonschap - hadde bosatt arealer tilhørende Det nederlandske vestindiske kompani (WIC), og en landsby hadde utviklet seg [delvis under 1000 yards fra kanonene på Fort Orange]. En maktkamp oppsto mellom WICs guvernør Pieter Stuyvesant og Rensselaerswijcks bestyrer Brant Van Slichtenhorst. I 1652, med godkjennelse fra overordnede i Nederland, seilte Stuyvesant med soldater og kunngjorde at landsbyen fra da av lå under jurisdiksjonen til guvernøren og Ny-Nederlands [øverste] råd. Landsbyen fikk navnet Beverwijck.
I 1664 tok England tok over Beverwijck og resten av Ny-Nederland. Engelske myndigheter ga byen navnet Albany etter hertugen av Albany, den framtidige konge Jakob II av England og Jakob VII av Skottland. Se artikkelen Alba om opphavet for navnet.
I 1807 startet man å kjøre dampskip på Hudsonelva mellom Albany og New York City. Fra 1819 var byen forbundet med De store sjøer over Eriekanalen.
I 1831 begynte jernbanen å vokse frem som foretrukket transportmiddel. Lokomotivet DeWitt Clinton trengte kun 46 minutter fra Albany til Schenectady og var inntil videre det første damplokomotivet i hele New York delstat.

Transport

Motorveien I-87 forbinder Albany med den sydlige delen av New York og New York City (260 km). I nord forbinder motorveien Albany med Montréal i Canada (350 km). Den andre motorveien I-90 forbinder byen mot øst med Springfield, Massachusetts, (140 km) og mot vest med Syracuse (230 km).
11 km nordvest for byen ligger Albany internasjonale lufthavn.
Gabriel Hanotaux

Politiker, diplomat

Gabriel Hanotaux ble etter fullført École des chartes maître de conférences ved École des hautes études. I 1879 ble han arkivar i utenriksministeriet, og så sjef for utenriksministerens kabinett under Léon Gambetta og Jules Ferry. 
Han ble deretter i 1885 ambassadør i Konstantinopel. Etter å ha vært deputert til deputertkammeret i perioden 1886-89, vendte han tilbake til diplomatiet. I mai 1894 ble han utenriksminister i Charles Dupuys regjering og innehadde samme post i Jules Mélines regjering 1896-98. Som utenriksminister hadde Hanotaux hånd om de viktige spørsmål vedrørende fransk-russisk alliansebygging, og i egenskap av koloniminister grensereguleringen mellom franske og britiske besittelser i Afrika. Fashoda-episoden i juli 1898 var det mest kjente resultat av denne politikken. Denne hendelsen synes å ha intensivert Hanotauxs mistro til England, som skulle bli så påtagelig i hans litterære verker (skrevet etter at han forlot Quai d'Orsay).

Historiker

I 1898 trakk han seg helt tilbake fra politikken for å helt vie seg til historisk forfatterskap. I 1897 utkom de to første delene av hans Histoire de Richelieu, som førte til at han ble innvalgt i Det franske akademi. Hanotaux utgav og redigerte senere Histoire de la France contemporaine 1871-92 (4 bind, 1903-06), Jeanne d'Arc (1911), og Histoire illustrée de la guerre de 1914 (17 bind, 1915-26). Under hans ledelse utkom også samleverket Histoire de la nation française (1921-30). 
Under første verdenskrig ble Gabriel Hanotaux sendt i flere halvoffisielle misjoner for fransk propaganda, blant annet til Vatikanet. År 1921 var han fransk delegat ved Folkeforbundet.
Tidlig i 1920-årene fremkom det et forslag i Folkeforbundet om å bruke esperanto som dets offisielle språk. Ti delegater gikk med på forslaget, med bare én motstemme, den franske delegaten, Gabriel Hanotaux. Hanotaux likte ikke hvordan det franske språk var i ferd med å tape sin stilling som diplomatiets språk og betraktet esperanto som en trussel.
Gabriel Hanotaux døde i Paris i 1944 og ble jordfestet på Cimetière de Passy.
Verdenscupen i hurtigløp på skøyter 2016/17 – Lagtempo kvinner

Den 13. offisielle Verdenscupen i hurtigløp på skøyter – Lagtempo kvinner (engelsk: ISU World Cup Speed Skating 2016/2017 – Team Pursuit Ladies) blir arrangert vintersesongen 2016/17.
Dyscinetus

Utseende

Middelsstore (10-15 millimeter), glatte, blankt svarte skarabider, ofte med en litt grønnlig glans. De mangler horn eller knøler på hodet, kroppsformen er jevnt oval og de kan overflatisk minne om vannlevende biller som vannkalver eller vannkjær. Oversiden er glatt og fint punktert. Antennene er korte og 10-leddete med en liten, tre-leddet kølle. På undersiden har de en del stive hår, oversiden er helt naken. Hannene har en forstørret indre klo på framføttene som er kløvet i spissen.

Levevis

Larvene lever trolig som nedbrytere i jorden, gjerne på fuktige steder som rismarker. De er regnet som mindre betydelige skadedyr, men rapporter om skade i hager forekommer. De voksne billene kan komme i store mengder til lys om natten.

Utbredelse

Artene er utbredt i Amerika, fra det sørlige USA til Argentina.
Xingtai Guotai kullkraftverk

Xingtai Guotai kullkraftverk er et kullkraftverk i provinsen Hebei i det nordlige Kina. Det har en installert produksjonskapasitet på 600 MW, også oppgitt (i 2008) til 1.800 MW.